Diari Oficial de la Generalitat Valenciana


Sumari del DOGV 5098, del 22-09-2005 (2005/10206)

Informació pública dels projectes del PAI del sector residencial el Balneari, programa d'actuació integrada, avantprojecte d'urbanització i pla parcial.
--------------------------------------------------------------------------------------------------------------------------------------------------------

### Dades del document

Número de DOGV
:   5098

Data del DOGV
:   22-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10712


Organisme emissor
:   Ajuntament de Bellús

Tipus de document
:   Anunci

Informació pública dels projectes del PAI del sector residencial el Balneari, programa d'actuació integrada, avantprojecte d'urbanització i pla parcial. [2005/X10277]
  
Mitjançant aquest edicte, es fa públic que l'alcalde president, per Resolució d'1 de setembre 2005, a instàncies de la mercantil Promociones Proingis La Costera, SL, ha resolt:
  
Primer. Sotmetre a informació publica, el Programa d'Actuació Integrada, Pla Parcial i Avantprojecte d'Urbanització, de l'anomenat Sector Residencial el Balneari, conforme al que estableix l'art. 46 de la Llei 6/1994 de 15 de novembre de la Generalitat Valenciana (LRAU), pel termini de vint (20) dies hàbils, a partir de l'endemà de la publicació d'anunci en el Diari Oficial de la Generalitat Valenciana.
  
Durant aquest període els interessats en el procediment podran formular qualsevol al·legació que al seu dret convinga, així com presentat altres alternatives tècniques i desprès de la seua conclusió, els interessats en competir per ser seleccionats com adjudicataris del corresponent programa, podran presentar proposicions jurídiques i econòmiques . Aquestes ultimes es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera a presentar una alternativa tècnica substancialment distinta a l'inicial i en prestara caució en la quantia que reglamentàriament es determine.
  
Segon. Remetre simultàniament, conforme al que estableix l'art. 46.3 de la Llei 4/94 (LRAU) avís de la present resolució als domicilis fiscals dels titulars Cadastrals / Registrals. Sense perjudici d'això i conforme al que disposa l'art. 59.4 de la Llei 30/1992 (LPAC) advertir que l'anunci d'informació servirà de notificació als titulars cadastrals/registrals amb domicili desconegut o dels que no consta el seu domicili conforme a la informació que es disposa en el cadastre.
  
Tercer. Aquest tràmit d'audiència es suspendrà si no es procedeix per part de la Conselleria de Territori i Habitatge a l'aprovació definitiva de l'Homologació Modificativa del PGOU núm. 2 de Bellús, que afecta al sector residencial el Balneari.
  
Quart. Que d'aquest decret es done compte en la primera sessió plenària, que es porte a terme.
  
Contra la present resolució, no s'hi pot interposar cap recurs administratiu ni jurisdiccional, ja que constituïx un acte de tràmit que no decideix ni directament ni indirecta el fons de l'assumpte, no acaba la impossibilitat de continuar el procediment i no produïxen indefensió o perjuí irreparable a drets i interessos legítims.